Care este cel mai bun loc de a căuta viață în afara sistemului solar?
Folosind telescoape de la observatoarele ESO din Chile,
astronomii au descoperit trei planete în jurul unei stele pitice, puțin luminoase, la doar 40 de ani-lumină de Pământ.
Aceste lumi au dimensiuni și temperaturi similare cu cele ale Pământului sau ale lui Venus.
S-ar putea ca acestea să fie cele mai bune ținte găsite până acum în căutarea de viață extraterestră.
Acesta este ESOcast!
Știință de ultimă oră și viața din culise la ESO, Observatorul European Austral.
Telescoape noi și aparatură mai sofisticată
le-au permis astronomilor să descopere și să studieze un mare număr de planete din jurul altor stele -
cunoscute drept exoplanete.
Acum, oamenii de știință au pornit în căutarea unor planete pe care am avea șanse să detectăm viață -
dacă aceasta există.
Astronomii speră să găsească în atmosferele acestor planete
semnăturile moleculare clasice care pot indica prezența vieții.
Dar sunt miliarde de stele în galaxia noastră,
cum ar putea oare găsi genul de planete pe care le caută?
Un loc bun de a începe căutarea e un tip de stea mică, slabă și roșie pe nume pitică ultrarece/
Acestea sunt singurele locuri unde am putea detecta viața pe o exoplanetă de dimensiunea Pământului cu tehnologia curentă.
Lumina unor stele mai strălucitoare - ca Soarele, de exemplu
ar bruia măsurători importante ale atmosferelor planetelor candidat
O echipă internațională de astronomi a folosit telescopul belgian TRAPPIST
pentru a monitoriza luminozitatea unei pitice ultrareci din constelatia Aquarius,
care a fost numită TRAPPIST-1
Au aflat că scădea ușor în luminozitate la intervale regulate,
indicând că trei planete treceau între stea și Pământ -
evenimente pe nume tranzituri.
Steaua gazdă, TRAPPIST-1, este mult mai roșie și mai rece decât Soarele, și de abia mai mare în diametru decât Jupiter.
Astfel de stele sunt foarte des întâlnite în Calea Lactee, și au vieți foarte lungi.
Aceasta e prima oară când au fost descoperite planete în jurul uneia dintre ele.
Tranzituri ca acestea oferă surprinzător de multă informație despre planetă.
Echipa a putut să-și dea seama că cele trei planete sunt foarte apropiate ca mărime de Pământ.
și că orbitele lor sunt foarte aproape de steaua mamă.
Dar rezultatul cel mai interesant este că toate cele trei planete ar putea avea zone locuibile.
Acest studiu a găsit primele planete similare cu Pământul care sunt bine potrivite detectarii de activitate biologică.
Următorul pas este să facem observații mai amănunțite,
folosind următoarea generație de telescoape, cum ar fi European Extremely Large Telescope, al ESO
și James Webb Space Telescope, programat pentru lansare în 2018.
Aceasta le va permite astronomilor să studieze atmosferele unor astfel de planete.
și să caute molecule legate de activitatea biologică, ca ozonul, metanul sau apa.
Piticele ultrareci sunt des întâlnite - aproape 15% din stelele din apropierea Soarelui aparțin acestei categorii.
Deci această descoperire ne oferă o nouă direcție în vânătoarea de planete,
o direcție care ne poartă cu un pas mai aproape de ținta de a găsi dovezi ale existenței vieții pe lumi îndepărtate.
Transcris de ESO; tradus de Ruxandra Vâlcu.